Omnibus presentem paginam inspecturis Erardus, dominus Chacennaii, salutem in Domino. Universati vestre notum facio quod in nostra utilitate presenti pariter et fu ura, ego Erardus et Emelina, uxor mea vendidimus, quitavimus, ac jure perpetuo possidendum concessimus fratribus militie Templi quicquid bone memorie Hugo de Broies, pater dicte uxoris mee, eidem in maritagio contulit apud Corbaium, et in ejus pertinentiis, videlicet in hominibus, terris, pratis, vineis, nemoribus, pascuis, censibus, justiciis, aquis, pro duobus milibus et trecentis libris Pruviniensium, qui valuerunt octingentas et quadraginta marchas argenti. Et tam ego quam uxor mea Emelina, cedimus fratribus supradictis omni jure quod habemus et habere debemus in rebus supradictis, et omni exceptioni et actioni que nobis competunt, et competere possunt in rebus et pro rebus superius nominatis, adversus quoscumque et contra quemlibet competentem. In cujus rei memoriam presentem cartam sigilli mei munimine roboravi. Actum est hoc anno incarnati verbi millesimo ducentesimo vicesimo quarto, mense septembri.